Lav et referat af nedenstående tekst:

Tekst:
Kort før midnat natten til mandag fik en hjemmehjælper øje på flammer ved døren til Milano Pizza på Grundtvigsvej i Elling. - Hun ser flammer, får stoppet op og slår alarm. Kort efter kommer to unge mænd til stedet, og de går i gang med at slukke flammerne først med en pulverslukker, og da den går tør, tænker de hurtigt og henter vand ved vaskehallen på tankstationen lige ved siden af, fortæller Jess Falberg, vagtchef Nordjyllands Politi. Ilden er derfor allerede slukket, da brandfolk og betjente når frem. Alligevel er alt ikke, som det skal være. - Betjentene på stedet finder noget, der minder om brændbart væske på stedet, så vi har en mistanke om, at ilden kan være påsat, siger vagtchefen. En efterfølgende afhøring af pizzeriaejeren har ikke kastet oplysninger af sig, der kan bidrage til opklaringen af, hvem der eventuelt har sat ild til steder. Har man oplysninger, der kan hjælpe Nordjyllands Politi i opklaringen, kan politiet kontaktes på 114.

Referat:
Betjente fandt mulig brændbar væske ved dør til forretning. Unge mænd forhindrede brand i at sprede sig.